Mai al-Kaila

Mae Mai Al-Kaila (; ganwyd 8 Ebrill 1955) yn feddyg, diplomydd a gwleidydd Palestesteinaidd, a'r fenyw gyntaf i ddal swydd Gweinidog Iechyd Palestina. Mae ganddi ddoethuriaeth mewn Iechyd Cyhoeddus a Gweinyddiaeth Iechyd. Bu'n gadeirydd Cyngor Meddygol Palestina yn rhinwedd ei swydd fel Gweinidog Iechyd.

 Cefndir 
Ganwyd Mai Salem Hanna al-Kaila yn Jerwsalem ar 8 Ebrill 1955. Derbyniodd ei haddysg yn ysgolion Birzeit, a'i haddysg uwchradd yn y Coleg Preifat yn Ramallah. Astudiodd nyrsio yn Ysbyty Augusta Victoria yn Jerwsalem ac yna astudiodd meddygaeth ym Mhrifysgol Granada yn Sbaen yna fe arbenigodd ym maes obstetreg a gynaecoleg ym Mhrifysgol California, San Francisco yn Unol Daleithiau America a chael gradd meistr. Enillodd ei PhD mewn Iechyd Cyhoeddus ac Epidemioleg o Brifysgol Tsile.

 Gyrfa 
Gweithiodd Al-Kailah fel meddyg preswyl yn Ysbyty Cilgant Coch Palestina yn Jerwsalem yn yr adran Obstetreg a Gynaecoleg."الدكتورة مي كيلة ,, من أسيرة محررة الى دبلوماسية ناجحة الى أول وزيرة صحة ميدانية ,, الى فارسة محاربة في مواجهة". www.alhayat-j.com. Bu'n darlithio ym Mhrifysgol Al-Quds yn yr Adran Iechyd Cyhoeddus, ac yn UNRWA fel pennaeth y Rhaglen Mamolaeth a Phlentyndod.

Ym 1994, penodwyd Mai Al-Kailah yn rhan o ddirprwyaeth Palestina i gymryd rhan yng Nghynhadledd y Byd ar Fenywod, 1995 yn Beijing, China.

Penodwyd Alkaila yn Llysgennad Talaith Palesteina i Tsile ar 31 Hydref 2005. Parhaodd i wasanaethu yn y rôl honno nes iddi gael ei phenodi'n Llysgennad Palestina i'r Eidal ar 1 Hydref 2013.سوا, وكالة. "مي كيلة". وكالة سوا الإخبارية. Ar 4 Rhagfyr 2016, enillodd etholiadau Cyngor Chwyldroadol Palestina, a gynhaliwyd yn ystod seithfed gynhadledd Fatah, a daeth yn aelod o'r Cyngor.

Ar 13 Ebrill 2019, cymerodd al-Kaila y llw cyfansoddiadol gerbron Arlywydd Palestina Mahmoud Abbas fel Gweinidog Iechyd o fewn llywodraeth Mohammad Shtayyeh.

 Anrhydeddau 

 Yn 2017, dyfarnwyd medal aur i Mai al-Keila gan yr Academi Normanaidd mewn cydweithrediad â Llu Awyr yr Eidal oherwydd ei gwaith yn amddiffyn hawliau dynol y Palesteiniaid.

 Cyfeiriadau 

Categori:Cyn-fyfyrwyr Prifysgol Tsile
Categori:Genedigaethau 1955
Categori:Pobl o Jeriwsalem
Categori:Erthyglau sy'n cynnwys testun Arabeg
Categori:Merched yr 20fed ganrif
Categori:Merched yr 21ain ganrif
Categori:Palesteiniaid benywaidd

Categori:Wicibrosiect Palesteina